
Arbeidsavtale (revidert 4.11.2026)
Mellom


_______________________, org. nr. ______________ (heretter benevnt Arbeidsgiver)

og

_______________________, pers. nr. _____________ (heretter benevnt Arbeidstaker)

er det i dag inngått følgende arbeidsavtale:

1 Stilling og arbeidssted mv.
Arbeidstaker er ved tiltredelsen ansatt som fast advokat hos Arbeidsgiver med tiltredelse [dd.mm.20åå]. 

Arbeidssted er fast i Arbeidsgivers kontorlokaler, for tiden med følgende adresse: [adresse]. Ved behov må Arbeidstakeren midlertidig kunne utføre sine arbeidsoppgaver andre steder. Det må påregnes noe reisevirksomhet. Eventuell bruk av hjemmekontor og arbeid i lengre perioder fra andre steder, avtales konkret med Arbeidstaker.

Eller: 

Arbeidstaker vil arbeide på forskjellige arbeidssteder for tiden med følgende adresser: [adresse] og [adresse]. Det må påregnes noe reisevirksomhet. Eventuell bruk av hjemmekontor og arbeid i lengre perioder fra andre steder, avtales konkret med Arbeidstaker.

Eller: 
Arbeidstaker kan fritt bestemme sitt arbeidssted. Arbeidsgivers forretningsadresse er for tiden: [adresse]. 
2 Stillingens innhold/arbeidsområder
Arbeidet omfatter vanlig advokatarbeid, med rett og plikt til allsidig virke innenfor rammen av Arbeidsgivers virksomhet. Virksomheten kan utarbeide en nærmere stillingsbeskrivelse. 

Arbeidstaker plikter å utføre det arbeidet og ivareta det ansvaret som pålegges av Arbeidsgiver, og som naturlig hører inn under stillingen. Virksomheten har rett til å endre arbeidsoppgaver og ansvarsområder innenfor rammene av den til enhver tid gjeldende lovgivning og eventuell tariffavtale.   
 
Arbeidstaker bekrefter at han/hun, med de unntak som måtte følge av skriftlig meddelelse vedlagt denne avtalen, taushetsplikt eller preseptorisk lovgivning, ikke er bundet av noen restriksjoner overfor tidligere arbeidsgivere eller andre mht. sin yrkesutøvelse som ansatt hos Arbeidsgiver.
3 Kursdeltakelse mv.
Arbeidstaker oppfordres til selv å søke medlemskap i Advokatforeningen. 
Arbeidstaker har etter nærmere avtale rett til å delta på kurs i tilstrekkelig omfang til å tilfredsstille lovpålagt etterutdanningskrav. 

Arbeidstaker vil få også få tilgang til annen nødvendig kompetanseutvikling knyttet til stillingen.

Kursutgiftene dekkes av Arbeidsgiveren.
4 Oppfølging, advokatetikk mv.
Arbeidstaker plikter å sette seg inn i, og følge, lover og regler som gjelder for advokatvirksomhet, herunder domstolsloven, advokatforskriften, regler for god advokatskikk, lovbestemt taushetsplikt og hvitvaskingsregelverket [samt Arbeidsgivers egne etiske retningslinjer og andre interne retningslinjer]. 

Dersom det hevdes at Arbeidstaker har brutt slike regler, eller Arbeidstaker på annen måte blir klar over at vedkommende kan ha gjort seg skyldig i slikt forhold, plikter Arbeidstaker straks å underrette Arbeidsgiver/sin nærmeste overordnede om forholdet.
5 Egne oppdrag og verv
Arbeidstaker plikter å følge Arbeidsgivers til enhver tid gjeldende regler om godkjennelse av verv som ikke er av rent privat karakter, og kan ikke uten Arbeidsgivers samtykke utføre lønnet arbeid for andre.
6 Gaver
Arbeidstaker må ikke motta gaver, ytelser, rabatter eller lignende i anledning stillingen, som i form eller omfang vil kunne anses som en utilbørlig fordel. Arbeidstaker plikter å orientere Arbeidsgiver ved tilbud om gaver utover rene leilighetsgaver
7 [bookmark: _Hlk156996363]Arbeidstid 
Daglig arbeidstid er for tiden [x] timer per dag, og [x] timer per uke, for tiden fra kl. [08.00] til kl. [16.00] [eksklusiv/inklusiv] lunsjpause. [Det vises for øvrig til de til enhver tid gjeldende regler for fleksibel arbeidstid hos Arbeidsgiver.]

Eller:

Lengden og plasseringen av den daglige og ukentlige arbeidstiden vil variere og følger av den til enhver tid gjeldende arbeidsplan, som kan fastsettes og endres i tråd med arbeidsmiljøloven § 10-3. Normalarbeidstiden skal i gjennomsnitt være [x] timer per dag og [x] timer per uke. 

Arbeidstakers alminnelige arbeidstid skal ikke overstige de til enhver tid gjeldende maksimale rammer for alminnelig arbeidstid; for tiden 9 timer per 24 timer og 40 timer per 7 dager. [Arbeidstakers alminnelige ukentlige arbeidstid skal gjennomsnitts beregnes over 52 uker, men likevel slik at den alminnelige arbeidstid ikke overstiger 9 timer per 24 timer og 48 timer per 7 dager i en enkelt uke]. 	Comment by Forfatter: Ved å inngå lokal tariffavtale, jf. arbeidsmiljøloven § 10-5 annet ledd, kan det avtales ytterligere utvidet adgang til gjennomsnittsberegning av arbeidstiden, slik at grensene for alminnelig arbeidstid økes noe mer.

Arbeidstaker kan pålegges overtidsarbeid i henhold til arbeidsmiljøloven § 10-6, og noe overtid må påregnes. Overtid skal på forhånd avklares med Arbeidsgiver. Ved avtalt eller pålagt overtid betales et tillegg til avtalt timelønn på 40 % jf. arbeidsmiljøloven § 10-6. [Overtidstillegget gjelder imidlertid kun for overtidstimer utover det som er inkludert i fastlønnen, se punkt 8 nedenfor]. 	Comment by Forfatter: Denne setningen tas med dersom overtidstimer er inkludert i fastlønnen, jf. punkt 8. Hvis ikke kan setningen fjernes. 

Timer utover alminnelig arbeidstid skal avspaseres hvis mulig. De skal, så fremt det er mulig, avspaseres i roligere perioder. Tidspunktene for avspasering avtales særskilt med Arbeidsgiver. Eventuelt overtidstillegg skal alltid betales selv om overtidstimer avspaseres time for time. 
8 Lønn
Lønnen utgjør p.t. kr [beløp] per år, dvs. kr [beløp] per måned. Feriepenger opptjent foregående år erstatter lønn i [juni] måned. 

[Lønnen inkluderer kompensasjon for overtid i samsvar med de til enhver tid gjeldende regler hos Arbeidsgiver, og utgjør ved tiltredelse kr [beløp] av lønnen, tilsvarende [120] timer overtid som et årlig fast overtidstillegg. Det faste overtidstillegget utbetales selv om de faktisk arbeidede overtidstimene er lavere. Eventuell overtid utover det som dekkes av det faste overtidstillegget, kompenseres i henhold til punkt 7 ovenfor].

Lønnsutbetaling finner sted den [20.] i hver måned til den konto Arbeidstaker har angitt.

Lønnen skal vurderes og eventuelt justeres [etter forhandlinger mellom Arbeidstaker og Arbeidsgiver] med virkning fra [1. juli] hvert år, første gang [1. juli 20[å]].
9 Ytelser i tillegg til lønn
[bookmark: _Hlk156997428]Arbeidsgiver skal i tillegg til lønn dekke Arbeidstakers utgifter til:
· årlig kontingent for medlemskap i Advokatforeningen
· abonnementsavgift og samtaleavgift for mobiltelefon og abonnementsavgift for internett i samsvar med Arbeidsgivers til enhver tid gjeldende regler
· årlig kontingent for medlemskap i de faglige fora som Arbeidsgiver i samarbeid med Arbeidstaker finner hensiktsmessig 
· [abonnementsutgifter for én dagsavis og ett fagtidsskrift godkjent av Arbeidsgiver]
· [fyll inn andre ytelser som kommer i tillegg til lønn]	Comment by Forfatter: Her må alle tillegg og godtgjøringer som ikke inngår i lønnen medtas. De ulike elementene må angis særskilt.

[bookmark: _Hlk169783306]Dette er administrativt fastsatte ordninger som kan endres og avvikles av arbeidsgiver.
10 Bonus/provisjon
Arbeidstaker er undergitt den til enhver tid gjeldende bonusordning eller provisjonsordning hos Arbeidsgiver. [Ved oppsigelse av arbeidsforholdet fra Arbeidstakerens side, utbetales forholdsmessig opptjent provisjon/bonus.]	Comment by Forfatter: Merk at bonus normalt regnes som arbeidsvederlag og skal dermed inngå i feriepengegrunnlaget, jf. ferieloven § 10.
11 Trekk i lønn
[bookmark: _Hlk169783324]Dersom Arbeidsgiver ved en feil betaler for mye lønn, bonus, provisjon, feriepenger, reisepenger eller lignende, har Arbeidstaker en plikt til å betale tilbake det overskytende til Arbeidsgiver. 

Arbeidstaker plikter å undersøke at lønnslipp og mottatte utbetalinger er korrekte, og plikter å varsle arbeidsgiver skriftlig umiddelbart ved feil eller mistanke om feilutbetaling.
Arbeidsgiver forbeholder seg retten til å kreve feilutbetaling tilbakebetalt ved etterfølgende avtale om lønnstrekk eller på annen måte, og vil varsle arbeidstaker så snart som mulig etter at feilen er oppdaget.

Arbeidsgiver har også adgang til å foreta trekk i lønn og feriepenger for å dekke eventuelle lønnsforskudd, samt eventuelle avdrag, renter og omkostninger på lån/kreditt som Arbeidstaker måtte ha hos Arbeidsgiver. Ved Arbeidstakers fratreden fra stillingen har Arbeidsgiver rett til å trekke eventuelt gjenstående gjeldsbeløp med renter og omkostninger i det avsluttende lønns- og feriepengeoppgjør.

[Arbeidsgiver kan videre foreta trekk i den løpende lønnsutbetalingen for Arbeidstakers andel av kantineutgifter etter de regler som til enhver tid gjelder i Arbeidsgivers virksomhet.]

For øvrig gjelder den trekkadgang som følger av arbeidsmiljøloven § 14-15.
12 Reiseutgifter – refusjon
Nødvendige og dokumenterte reise- og oppholdsutgifter under tjeneste dekkes etter regning eller etter statens satser i den utstrekning Arbeidsgiver til enhver tid måtte bestemme dette.
13 Pensjons- og forsikringsordninger (sosiale ytelser)
Arbeidstaker inngår i de generelle pensjons- og forsikringsordninger som Arbeidsgiver til enhver tid opprettholder for sine medarbeidere, så fremt vilkårene for deltakelse er oppfylt. 

[bookmark: _Hlk169783409]Arbeidsgiver har etablert [innskuddsbasert] pensjonsordning i [navn på pensjonsforetak] i henhold til lov, hvor Arbeidsgivers innskudd for tiden utgjør [fyll inn]. 	Comment by Forfatter: Etter tjenestepensjonsloven har alle ansatte rett til tjenestepensjon. Loven har nærmere regler om blant annet kravet til pensjonsordning, herunder regler om minstekrav til ordningen, se lov om obligatorisk tjenestepensjon av 21. desember 2005 nr. 124.

For øvrig har Arbeidsgiver for tiden følgende forsikringsordninger og andre ytelser for sosial trygghet:
· Yrkesskadeforsikring i [navn på forsikringsselskap], 
· [Fyll inn andre forsikringsordninger og navn på forsikringsselskap]	Comment by Forfatter: Både typen forsikring/dekning og navn på forsikringsselskap må oppgis. 

Eksempler er sykdomsforsikring, gruppelivsforsikring, helseforsikring, reiseforsikring osv.   

Ordningene kan endres og avvikles av arbeidsgiver, med mindre annet følger av ufravikelig lov, forskrift eller eventuell tariffavtale.
14 Ferie, feriegodtgjørelse og annet betalt fravær
Ferie og feriegodtgjørelse følger ferielovens bestemmelser og de til enhver tid gjeldende interne regler hos Arbeidsgiver. [For tiden har ansatte 5 ukers årlig ferie, med en feriepengesats på 12 %.]

[bookmark: _Hlk169783450]Utover fravær som ferie, permisjoner og sykefravær som følger av de til enhver tids gjeldende lover og regler, har arbeidstaker rett til følgende betalt fravær: 

· [Velferdspermisjon ved oppstart i barnehage 1 dag]
· [Velferdspermisjon ved barns første skolestart 1 dag]
· [Velferdspermisjon for begravelse for nærmeste pårørende i opp og nedadgående linje, samt søsken, ektefelle, samboer. For andre nærstående innvilges dette etter en konkret vurdering].

Dette er en administrativ ordning som kan endres og avvikles av arbeidsgiver.
15 Lønn under sykdom, i forbindelse med fødsel/adopsjon, verneplikt mv.
[Arbeidsgiver forskutterer sykepenger/foreldrepenger.]

Sykefravær skal meldes til Arbeidsgiver så tidlig som mulig første fraværsdag. Egenmeldingsskjema skal fylles ut ved første arbeidsdag etter et sykefravær. Ved fravær utover tre dager, skal legeattest fremlegges. Rett til egenmelding og eventuelle begrensninger i denne følger ellers av bestemmelsene i folketrygdloven.

[Arbeidstaker har rett til [full] lønn [oppad begrenset til [x] ganger Grunnbeløpet] under sykdom, barns sykdom, permisjon i forbindelse med fødsel/adopsjon og verneplikt, i inntil [6/9/12] måneder, forutsatt at Arbeidsgiver mottar refusjon fra Folketrygden i samme tidsrom. Foreldrepenger betales med 100 % eller 80 % av full lønn, avhengig av om Arbeidstaker har valgt uttak med full eller redusert sats. [Rett til full lønn som beskrevet er betinget av at Arbeidstaker har vært ansatt i minst [x] måneder.]]	Comment by Forfatter: Ansatte har ikke krav på full lønn under sykdom, kun sykepenger (evt. foreldrepenger) fra folketrygden for lønn inntil 6 G. Mange arbeidsgivere velger imidlertid å tilby kompensasjon for full lønn, eller eventuelt for en viss differanse. Slik tilleggsytelse kan eventuelt tilbys under forutsetning av en viss forutgående ansettelsestid.

[Dersom Arbeidstaker har rett til bonus/provisjon i henhold til egen provisjonsavtale, skal fravær i forbindelse med fødsel/adopsjon ikke påvirke Arbeidstakers rettigheter etter slik avtale.]	Comment by Forfatter: Likestillingsreglene kan åpne for nyansering her, blant annet for bonuser som knytter seg til individuell prestasjon. Dette må vurderes konkret, og bør eventuelt reguleres nærmere i bonusavtalen etc. 
16 Taushetsplikt og lojalitet
Arbeidstaker plikter, i henhold til taushetserklæringen som vedlegges arbeidsavtalen, å iaktta taushet om alt Arbeidstaker får kjennskap til i sitt arbeid. 

Taushetsplikten gjelder internt og eksternt, herunder overfor potensielle og eksisterende klienter, konkurrenter, rekrutteringsfirmaer og andre.

Taushetsplikten gjelder også etter arbeidsforholdets opphør.

Etter eventuell overgang til annen advokatvirksomhet, skal Arbeidstaker i sin nye virksomhet avstå fra å ta eller delta i oppdrag mot Arbeidsgivers klienter, hvis det dermed oppstår risiko for brudd på Arbeidstakers lojalitets - eller diskresjonsplikt overfor sistnevnte eller på regler for god advokatskikk for øvrig, eller hvis Arbeidstakers kjennskap til vedkommende klients forhold som følge av ansettelsesforholdet hos Arbeidsgiver vil kunne brukes til utilbørlig fordel for Arbeidstakers nye klient.
17 It-sikkerhet
Arbeidstaker plikter å følge Arbeidsgivers rutiner for IT-sikkerhet. [Det vises til særskilt erklæring om bruk av IT og IT-sikkerhet.] Arbeidstaker kan ikke gi tillatelse til at uvedkommende personer (bekjente, familie e.l.) gis anledning til å bruke noen del av Arbeidsgivers IT-utstyr eller -nettverk. Fremmed programvare må ikke kopieres inn på Arbeidsgivers IT-anlegg, eller utnyttes på egen PC. Slik bruk kan bare skje i samråd med Arbeidsgiver. [Det vises for øvrig til Arbeidsgivers retningslinjer for IT mv.]
18 Undersøkelser og kontrolltiltak
Arbeidsgiver kan iverksette saklig begrunnede kontrolltiltak, herunder kontroll av samtlige elektroniske medier som er stilt til rådighet for Arbeidstaker i henhold til gjeldende lovgivning.
19 Innsideinformasjon og egenhandel mv.
Arbeidstaker plikter å gjøre seg kjent med og overholde Arbeidsgivers til enhver tid gjeldende interne regler for behandling av innsideinformasjon og egenhandel, andre interne regler og instrukser samt gjøre seg kjent med og overholde hvitvaskingslovens regler om plikt til å undersøke og eventuelt også rapportere mistenkelige transaksjoner. Arbeidstaker plikter på anmodning fra Arbeidsgiver å undertegne særskilt erklæring om dette.
20 Prøvetid og oppsigelse
For Arbeidstaker gjelder en prøvetid på [6] måneder. I prøvetiden gjelder en gjensidig oppsigelsesfrist på [14 dager/én måned] regnet fra dagen oppsigelsen fant sted. Dersom Arbeidstaker har vært fraværende i prøvetiden, og fraværet ikke er forårsaket av Arbeidsgiver, kan prøvetiden forlenges av Arbeidsgiver med en periode tilsvarende fraværets lengde. Ved slik forlengelse skal Arbeidstaker gis skriftlig varsel, innen prøvetidens utløp.	Comment by Forfatter: Prøvetiden kan ikke være lenger enn 6 måneder, jf. aml. § 15-6 (3)

Etter utløpet av prøvetiden gjelder en gjensidig oppsigelsesfrist på [3] måneder med mindre en lenger frist følger av arbeidsmiljøloven § 15-3. Oppsigelsesfristen løper fra første dag i måneden etter at oppsigelsen fant sted. 

[bookmark: _Hlk169783529]Oppsigelse skal skje skriftlig. Fremgangsmåten ved oppsigelse fra arbeidsgiver, skal følge reglene i arbeidsmiljøloven kap. 15, herunder drøftelse i forkant av at beslutning tas, jf. §§ 15-1 og 15-2. Formkravene ved oppsigelse fremgår av arbeidsmiljøloven § 15-4. 
21 Immaterielle rettigheter
Alt materiale Arbeidstaker produserer eller får tilgang til som ledd i sitt ansettelsesforhold, herunder, men ikke begrenset til dokumentasjon, betenkninger og annet liknende materiale, er Arbeidsgivers eiendom og tilfaller Arbeidsgiver vederlagsfritt. Arbeidsgiver kan endre, bearbeide, utnytte og overdra materialet for ethvert formål uten samtykke, innenfor rammene av den til enhver tid gjeldende ufravikelige lovgivning. 

Arbeidstakeren skal ikke, i ansettelsestiden og senere, i noen sammenheng, form eller forum, utnytte, bruke, beskrive eller redegjøre for resultater fremkommet av eller gjennom ansettelsesforholdet, på annen måte enn det som følger av arbeidsoppgavene for Arbeidsgiver eller som er særskilt avtalt med Arbeidsgiver. 

Arbeidstaker kan ved fratreden ikke ta med slikt materiale, hverken i papirutgave eller i elektronisk form.
22 Fratreden
Arbeidstaker har ved fratreden plikt til å levere tilbake alle Arbeidsgivers eiendeler, eksempelvis PC, mobiltelefon, nøkler/nøkkelkort, maler og elektronisk verktøy og annet materiale tilhørende Arbeidsgiver, uavhengig av om det er i papirutgave eller i elektronisk form. 

[Ved fratredelse plikter Arbeidstaker, på anmodning fra Arbeidsgiver, å undertegne særskilt erklæring om at ovenstående bestemmelser er overholdt.]
23 Akkvisisjonsforbud
Dersom Arbeidstaker etter ansettelsesforholdets opphør tiltrer stilling i annen advokatvirksomhet, har Arbeidstaker i de første [12] måneder etter arbeidsforholdets opphør ikke anledning til selv å drive, eller påvirke andre til å drive, aktiv akkvisisjon for å søke knyttet til seg, eller fremtidig arbeidsgiver, noen av Arbeidsgivers klienter. Forbudet gjelder klienter som Arbeidstaker har hatt kontakt med eller ansvar for det siste året før redegjørelse gis etter arbeidsmiljøloven § 14 A-4. For øvrig vises det til bestemmelsene i arbeidsmiljøloven § 14 A-4.	Comment by Forfatter: Perioden kan ikke være lengre enn 12 måneder etter arbeidsforholdets opphør, jf. aml. § 14 A-4
24 Bruk av personsopplysninger
Arbeidstaker er innforstått med at personopplysninger avgitt av Arbeidstaker til Arbeidsgiver vil bli behandlet elektronisk og/eller i annen form innenfor de rammer som til enhver tid følger av lov og forskrift, og at slike opplysninger vil bli brukt av Arbeidsgiver i den grad det er nødvendig for administrasjon av arbeidsforholdet, herunder for eksempel publisering av bilde av Arbeidstaker på Arbeidsgivers nettsider. 

Informasjon om hvilke personopplysninger som behandles, formålet med behandlingen og Arbeidstakerens rettigheter i denne forbindelse finnes i Arbeidsgiverens personvernerklæring som gjøres tilgjengelig for alle ansatte i virksomheten.

Eventuelt innsyn i Arbeidstakers e-post mv. skal skje i tråd med reglene i forskrift om arbeidsgivers innsyn i e-postkasse og annet elektronisk lagret materiale.
25 Personalhåndbok og arbeidsreglement
Arbeidstaker forplikter seg til å gjøre seg kjent med og kontinuerlig holde seg oppdatert på Arbeidsgivers personalhåndbok og arbeidsreglement.
26 Tariffavtale	Comment by Forfatter: Dette punktet kan fjernes, dersom arbeidsforholdet ikke er regulert av tariffavtale
Arbeidsforholdet reguleres av følgende tariffavtale(r): [sett inn]
27 Økonomisk oppgjør ved avslutning av arbeidsforholdet
Ved fratreden utbetales opptjent lønn og feriepenger. Annet tidspunkt for utbetaling av feriepenger kan avtales.

Dersom Arbeidstaker har avtale om provisjon/bonus, skal denne beregnes og utbetales så snart dette lar seg fastsette, med mindre noe annet er avtalt skriftlig.
28 Tvister
Partene er enige om å forsøke å løse eventuelle konflikter med utspring i ansettelsesforholdet utenfor domstolene. Tvister skal primært søkes løst gjennom forhandlinger.

Hvis partene ikke kommer til enighet gjennom forhandlinger, skal konflikten søkes løst gjennom mekling ved advokat, dersom partene er enige om slik løsning. Dersom partene ikke blir enige om valg av mekler, skal mekler oppnevnes av Advokatforeningen.

For øvrig gjelder de bestemmelser som følger av arbeidsmiljølovgivningen til enhver tid.



* * *





Denne arbeidsavtalen er undertegnet i to eksemplarer, ett til hver av partene.



Sted:									Sted:	

Dato:									Dato:	

For Arbeidsgiver:	 			      			Arbeidstaker:






Vedlegg:

1.	Taushetserklæring 
2.	[Eventuelle andre vedlegg (eks. interne retningslinjer/instrukser, tariffavtale etc.)]

